Cuerdas de Acero obri els concerts d’Els Diumenges al Solet
20 d’abril 2018

![](/media/rschssu5/58-concert-cuerdas-acero_cuerpo-2.jpg)  
  

El grup Cuerdas de Acero obri Els Diumenges al Solet, un cicle de concerts familiars els diumenges al matí en diferents espais de la ciutat. El primer concert, gratuït, serà en el Triangle Umbral del Port de Sagunt el diumenge 22 d'abril a les 12 h. Esta activitat està organitzada pel departament de Joventut de l'Ajuntament de Sagunt.

El quartet Cuerdas de Acero, format pels músics valencians Manolo Segarra (violí), David Forés (chelo), Toni Cotolí (guitarra) i Vicente Merodio (percussió), ens oferix un concert pedagògic dinàmic i atractiu, on ens presenten els seus diferents instruments, explicant la tècnica d'interpretació de cadascun d'ells, des d'un punt de vista nou.

A través d'un repertori de música pop-rock contemporània, aniran exposant les diferents característiques, tant tècniques com interpretatives, passant pels diferents sistemes de composició musical i arranjaments. Sempre amb un llenguatge destinat per a tots els públics.

Tot el concert estarà comentat i obert a preguntes del públic perquè hi haja una millor comprensió. Algunes de les peces del repertori de Cuerdas de Acero són: _Bohemi__an Rhapsody_ (Queen); _Tea__rs in Heaven_ (Eric Clapton); _Othersid__e_ (Red Hot Chili Peppers); _Light my Fire_ (Doors); _Innuend__o_ (Queen); _Swee__t Child O´Mine_ (Guns and Roses); _Nothin__g Else Matthers_ (Metallica); _Stairwa__y to Heaven_ (Led Zeppelin) i _Win__d of Change_ (Scorpions).​

  

![](/media/415dzvwg/58-concert-cuerdas-acero_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/cuerdas-de-acero-obri-els-concerts-d-els-diumenges-al-solet/ "Facebook")
*   [](http://twitter.com/share?url=https://aytosagunto.es/va/actualitat/cuerdas-de-acero-obri-els-concerts-d-els-diumenges-al-solet/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cuerdas-de-acero-obri-els-concerts-d-els-diumenges-al-solet/ "Linked In")
*   [](mailto:?body=https://aytosagunto.es/va/actualitat/cuerdas-de-acero-obri-els-concerts-d-els-diumenges-al-solet/)